b'\n_START_ARTICLE_\nIni II.\n_START_SECTION_\nDokazi\n_START_PARAGRAPH_\nIni II. je dokazan na enem samem napisu, klesanem v spodnjo polovico kipa iz templja Amon-Raja v Karnaku. V rimskem obdobju je bil kip prene\xc5\xa1en v Izidin tempelj v Beneventu, Italija, kjer so ga izkopali leta 1957. Kip je zdaj v lokalnem Muzeju del Sanio. _NEWLINE_Ini II. bi lahko bil dokazan tudi v 16. vrstici 8. kolone Torinskega seznama kraljev, ki se bere  "Mer...re". \xc4\x8ce je prepozbavanje pravilno, je bil Ini II. 46. faraon Trinajste dinastije. Kim Ryholt meni, da  "Mer...re"  na Torinskem seznamu kraljev pomeni faraona  Mersekemre Neferhotepa II., katerega razlikuje od Mersekemre Ineda. Ini II. je vsekakor vladal proti koncu Trinajste dinastije.\n_START_SECTION_\nKronolo\xc5\xa1ki polo\xc5\xbeaj\n_START_PARAGRAPH_\nNatan\xc4\x8den kronolo\xc5\xa1ki polo\xc5\xbeaj Mershepsesre Inijs je nezanesljiv. Kim Ryholt v svoji rekonstrukciji drugega vmesnega obdobja Egipta kronolo\xc5\xa1kega polo\xc5\xbeaja Inija II. zaradi pomanjkanja podatkov sploh ne opredeljuje. V preurejenem  seznamu faraonov drugega vmesnega obdobja je njegov predhodnik Mentuhotep V., njegov naslednik pa Neferhotep II. J\xc3\xbcrgen von Beckerath meni, da je bil "Mer...re" s Torinskega seznama kraljev predhodnik Ini II., Inijev naslednik pa Merheperre.'